Puţuri crăpate

(Broken cisterns)

Jeffersonville, Indiana – SUA
W. M. Branham

 Să ne rugăm! DOAMNE, noi credem în Fiul lui Dumnezeu şi astfel primim viaţa veşnică. Suntem gata să ne rugăm. DOAMNE, noi credem în Fiul lui Dumnezeu şi astfel primim viaţă veşnică. Suntem adunaţi din nou, la acest serviciu divin şi ne bizuim pe Tine, pentru tot ce ne vei spune în mesajul din seara aceasta. Ne încredem în Tine, DOAMNE şi aşteptăm să ne cercetezi.

Tu ai spus: ”cei ce se încred în DOMNUL îşi înnoiesc puterile şi zboară ca vulturii”. Ne rugăm, Dumnezeule, ca Tu să ne dăruieşti puterea care ne înaltă. Îţi mulţumim pentru aceşti oameni, pentru ceea ce înseamnă ei pentru Tine şi ce înseamnă ei şi pentru mine. Ei sunt pietrele Tale preţioase şi mă rog, Dumnezeule, ca în această seară, Tu să Te descoperi şi să lucrezi cu fiecare din noi în felul în care avem nevoie. 

              Dacă sunt bolnavi, ei să fie vindecaţi. Dacă este vreo îndoială în mintea cuiva, risipeşte-o Tu, Dumnezeule, şi dăruieşte-ne din prezenţa Ta binecuvântările Tale, pentru că avem nevoie de ele, DOAMNE şi Tu eşti totul pentru noi, iar fără Tine, noi nu putem face nimic. Te rugăm să primeşti mulţumirile noastre, pentru tot ce ai făcut pentru noi şi aşteptăm binecuvântările Tale în Numele lui Isus Hristos. Amin !

 Puteţi să vă aşezaţi. În această seară, aerul este mai răcoros decât a fost duminica trecută. Suntem recunoscători fraţilor care au lucrat cu credincioşie la montarea instalaţiei de climatizare. Pe doi sau trei dintre ei îi cunosc. Pe fratele Mike Egan îl văd acolo în spate, fratele Sothman cred, fratele Roy Robertson, fratele Wood şi toţi ceilalţi care s-au străduit să termine lucrarea pentru a putea aduce mesajul de astăzi. Azi dimineaţă am observat o mulţime de batiste pe amvon.

 Noi am acordat mult timp învăţăturii şi credem că Dumnezeu ne va dărui un timp deosebit. Mulţi dintre voi aţi venit cu maşina de la distanţe mari. Azi am stat de vorbă cu un grup la expresul „Blue Boar”, unde am servit masa la amiază . Au fost mulţi oameni drăguţi, pe care nu i-am cunoscut până acum, care vin la adunare. Am conversat şi am dat mâna cu ei. Eu sunt mulţumitor pentru asemenea prieteni şi vreau să vă mulţumesc fiecăruia dintre voi. Câţiva au cules mure şi ni le-au adus, iar altcineva a adus o găleată cu sirop. Voi nu ştiţi ce înseamnă aceasta pentru noi. 

 Într-o dimineaţă a venit un frate căruia nu-i mergea deloc bine. Nu avea îmbrăcăminte şi dorea să merg să-i fac rost de ceva haine. Când am ieşit din casă, era cât pe ce să mă împiedic de o găleată cu zmeură care era pusă în uşa. Eu l-am întrebat: ”Tu ai adus zmeura aceasta ?” El a răspuns: ”Nu, în zorii zilei, când am venit, găleata era acolo deja.” Cel care a adus-o a fost fratele meu iubit Ruddel. Billy Paul mi-a atras atenţia, acum câteva minute că, adunarea a ridicat o jertfă de dragoste în seara aceasta pentru mine. Vă mulţumesc pentru aceasta, dar nu vreau acest lucru. 

Preţuiesc foarte mult eforturile voastre, dar nu a fost necesar. DOMNUL să vă binecuvinteze. Voi ştiţi că, Biblia spune: „Adevărat vă spun că, oridecâteori aţi făcut aceste lucruri unuia din aceşti foarte neînsemnaţi fraţi ai Mei, Mie mi le-aţi făcut. ”Matei25:40 

 Voi ştiţi că eu v-am vorbit foarte clar şi direct despre mesaj. Unii oameni ar putea avea impresia, că eu mă gândesc că Isus va veni la noapte sau mâine dimineaţa. Eu aşa cred! Nu spun că va fi aşa. Poate că nu va veni nici săptămâna viitoare, poate nici în anul următor. Ar putea să mai dureze zece ani . Eu nu ştiu când va veni El. 

Dar eu vreau să reţineţi întotdeauna un singur lucru: fiţi pregătiţi în fiecare minut şi în fiecare ceas. Dacă El nu vine astăzi, atunci s-ar putea să vină mâine. Aşa că ţineţi minte.  EL vine ! 

 Eu nu ştiu când va bate ultimul meu ceas pe pământ, niciunul dintre noi nu ştie aceasta. Şi nici unul dintre noi nu ştie când va veni El. Conform propriilor Sale cuvinte, El a spus: ”Nici chiar Fiul nu ştie când va veni, ci numai Tatăl”. Lucrul acesta se întâmplă atunci când Dumnezeu Îl va trimite din nou. Dar noi aşteptăm revenirea Lui. 

 Dacă El nu vine în generaţia mea, atunci poate veni în generaţia următoare. Dacă nu va veni nici în aceasta, atunci va veni în aceea care urmează. Dar după mine, cu greu pot vedea că ar mai putea fi lăsat ceva timp. După cum văd eu, s-ar putea întâmpla în fiecare minut. Aceasta nu înseamnă că voi veţi vedea cum se vor transforma cerurile şi toate celelalte lucruri. Nu aceasta este revenirea despre care vorbesc. Eu mă refer la Răpire. 

 Vedeţi, El vine de trei ori, în trei denumiri de Fiu. EL a venit într-o triplă descoperire; Tată, Fiu şi Duh Sfânt. Dar în toată această triplă descoperire, era tot timpul Acelaşi Hristos, de fiecare dată Acelaşi Dumnezeu. Noi ştim că, El a venit să aducă trei lucrări ale harului: neprihănirea, sfinţirea şi botezul cu Duhul Sfânt. Totul în Dumnezeu îşi găseşte desăvârşirea în trei. 

 EL a venit prima dată pentru a-Şi răscumpăra Mireasă Lui. A doua oară El vine la răpire, ca să-Şi ia Mireasă Lui. 

A treia oară El vine cu Mireasă Lui; Împăratul şi Împărăteasa. Această venire o aşteaptă mulţi oameni. 

 Dacă El va veni acum, nu va şti aproape nimeni. Doar acei care sunt pregătiţi vor şti când va veni El. Se va observa că lipsesc câţiva oameni, ceilalţi neştiind ce s-a întâmplat cu ei. Vor fi luaţi într-o clipă şi vor dispărea. ”Schimbaţi într-o clipă, într-o clipeală de ochi.” Fiţi pregătiţi tot timpul pentru acest moment. Va fi îngrozitor ca într-o dimineaţă să observaţi lipsă celor dragi şi nimeni să nu-i găsească. 

Ar fi îngrozitor să ştii că Răpirea a trecut şi tu ai pierdut-o. Staţi deci înaintea lui Dumnezeu. 

Săptămâna viitoare, luni, dacă este în voia DOMNULUI, îmi voi duce familia înapoi în Arizona, pentru că acolo copiii merg la şcoală, iar eu voi reveni aici. Vacanţa de Crăciun o vom petrece aici, dacă DOMNUL va îngădui şi vom avea adunări în săptămâna din ajunul Anului Nou. 

Practic, eu stau de zece ori mai mult aici decât în oricare altă parte, pentru că acolo nu avem nici o biserică sau adunări şi acesta este un lucru rău. Nu avem nici un loc unde să trimitem copiii ca să asculte aceste mesaje, aşa cum ascultă copiii voştri aici. Aceasta ne lipseşte. Dar acolo tuturor le merge mai bine cu sănătatea. Clima este mai caldă şi mai uscată, iar copiii sunt mai sănătoşi. Eu nu stau prea mult timp acolo ca să ştiu dacă sunt mai sănătoşi sau nu. Eu sunt în mişcare şi cred că am fost născut un hoinar. 

 Soţia mea îmi spune: (ştiu că ea este aici şi îmi va zice după adunare)” vânt schimbător, sau vânt nepotolit, sau nisip mişcător”. Oh, eu sunt tot timpul în mişcare, cu alte cuvinte. Sunt căsătorit de douăzeci şi doi de ani. Câteodată am impresia că sunt un străin pe acasă pentru că trebuie să fiu mereu pe drum. 

 Eu privesc spre timpul acela când ne vom odihni într-o zi în patria cerească. Dar acum suntem în mijlocul luptei, de aceea vrem să fim în rugăciune. Nu uitaţi, duminica viitoare, dacă este în voia 
DOMNULUI, vom avea un serviciu de vindecare pentru bolnavi. Veniţi la timp şi ocupaţi-vă locurile voastre. Probabil vor fi mai mulţi pentru care va trebui să ne rugăm, de aceea vom împărţi bilete de ordine. 

 Dacă nu vor fi mulţi, atunci nu vom împărţi aceste bilete de rugăciune ci vom forma un rând de 25-35 de oameni. Dar cred că vom da numerele de ordine cu o oră înaintea serviciului divin. Aduceţi-i pe cei dragi înăuntru. La ora 8:00 sau 8:30 se vor deschide uşile  şi va fi răcoros şi plăcut aici în biserică pentru cei bolnavi. Noi vom face tot ce putem ca să ne rugăm pentru ei. Vă mulţumesc încă o dată pentru darul vostru făcut din dragoste. 

 Acum să citim din Cuvântul lui Dumnezeu şi fiţi pregătiţi pentru ca acest eveniment al Prezenţei Lui să ne aducă din nou la Cuvântul Lui. Noi ştim că putem să citim un text biblic, dar Dumnezeu este Acela care ne descoperă contextul (legăturile). 

 În timp ce deschideţi în cartea lui Ieremia cap. 2, vreau să mai spun că sunt bucuros să-i avem în mijlocul nostru, pe fratele Lee Vayle, un frate scump în DOMNUL, fratele Willard Crase. Pe fraţii din Arkansas i-am văzut: fratele John şi pe cei din apropierea regiunii din Popular Bluff; la fel fratele Blair, fratele Jackson, fratele Ruddel. Eu mi-aş dori să pot aminti fiecare nume, dar nu este posibil. Voi înţelegeţi aceasta. Eu îl văd şezând pe fratele Ben Bryant. De obicei el stă într-un colţ şi întăreşte cu „Amin-ul” lui ceea ce spun eu. Fiecare îl cunoaşte pe Ben, după voce. 

 Odată am predicat mesajul unor baptişti în California. Ei au ridicat un cort mare şi printre ei se aflau mulţi baptişti aristocraţi. De nicăieri nu am putut auzi nici măcar un singur „Amin”, de teamă să nu cadă fardul de pe feţele femeilor. Apoi dintr-o dată am văzut două picioare şi două mâini sărind în aer şi o claie de păr negru scuturându-se şi strigând: ”Amin”!

Am privit în jos în direcţia aceea şi mi-am zis :”Ben ? Tu de unde ai apărut?” El prinse-se cu adevărat „Amin-ul”. 

 O văd pe soţia lui, uitându-se pe furiş la el. Şi-a mai pierdut puţin din părul lui negru, dar totul este în ordine. Nu te necăji, eu l-am pierdut pe al meu mai demult. Deci, nu uitaţi să vă rugaţi. În timp ce trecem la partea cea mai adâncă a acestui serviciu divin, ţineţi minte, dacă noi citim acest Cuvânt, atunci Dumnezeu va binecuvânta Cuvântul Lui. “El nu se va întoarce la Mine fără rod, ci va face voia Mea şi va împlini planurile Mele”. 

 Să ne ridicăm cu respect profund în faţa Cuvântului Său şi să citim din Ieremia 2:12-13: ” Miraţi-va de aşa ceva ceruri, înfioraţi-vă de spaimă şi groază, zice DOMNUL. Căci poporul Meu a săvârşit un îndoit păcat: M-au părăsit pe Mine, Izvorul apelor vii şi şi-au săpat puţuri, puţuri crăpate care nu ţin apa”. 

 Să ne plecăm acum capetele. 

 Dumnezeule scump, Cuvântul Tău a fost citit, iar noi Te rugăm ca Tu să onorezi acest Cuvânt şi să ne dăruieşti legăturile Lui, în timp ce privim la Israelul de odinioară ca exemplu. Biblia ne învaţă ca noi să putem vedea ce le-ai făcut când ei au fost ascultători Cuvântului, şi cum ai procedat când ei nu au urmat Cuvântul. De aceea noi Te rugăm ca Tu să ne vorbeşti în seara aceasta într-un mod deosebit, pentru ca noi să putem şti cum trebuie să ne comportăm în acest timp în care trăim şi despre care am văzut azi dimineaţa cum este. Căci noi, Ti-o cerem în Numele lui Isus. Amin. 

Puteţi să vă aşezaţi. 

 Aş vrea să vă vorbesc în seara aceasta doar puţin despre subiectul ”PUŢURI CRĂPATE”

 Israelul a săvârşit un îndoit păcat. Dumnezeu spune că ei L-au părăsit pe EL, Izvorul apelor vii şi şi-au săpat puţuri crăpate din care să bea. Motivul pentru care m-am gândit asupra acestui text este că am vrut să fac o paralelă la ceea ce am spus azi dimineaţă, referitor la timpul în care trăim şi cauza pentru care ne luptăm, ( este vorba despre predica ”Recunoaşteţi ziua şi mesajul ei”. n. t ) şi noi privim la Israel ca la un exemplu şi vedem că Dumnezeu rămâne întotdeauna Acelaşi. Un singur lucru a onorat Dumnezeu şi anume: calea pe care EL a pregătit-o pentru popor. 

 Când ei au părăsit această cale, atunci Dumnezeu a fost dezonorat. Atunci, El a făcut poporul să sufere, din cauza îndepărtării lor de la ceea  ce El le-a spus să facă, indiferent la ce se referea. El le-a dat chiar şi o  lege: ”Nu vă atingeţi de aceasta. Să nu faceţi aceasta ! Nu mâncaţi aceasta !

 Nu doar pentru că era ceva rău dacă o făceau, ci din pricina neascultării, a nesupunerii faţă de ceea ce El le-a spus să facă. Niciodată nu poate exista o lege fără pedeapsă pentru nerespectarea acestei legi, deoarece lipsă pedepsei face legea fără putere. 

 Ceea ce au făcut ei în timpul lor este ca o paralelă la ceea ce facem noi astăzi, la ceea ce fac oamenii în biserică. Observăm un lucru ciudat aici. Ar putea părea curios unora, când El spune, ” Ei şi-au săpat puţuri crăpate.” Unii dintre voi poate ştiţi ce este un puţ (rezervor). Dacă aţi trăit vreodată la fermă, atunci ştiţi ce este un puţ. Îmi aduc aminte că am băut destule gângănii dintr-un astfel put, aşa că ştiu ce este acela. 

 Am predicat la ţară, unde într-un tufiş era pus un ulcior plin cu apă, adus dintr-un puţ în care se aduna apă de ploaie. Aceasta se cam învechise, iar în timpul nopţii cădeau tot felul de gângănii în ea. Aşa că ştiu cum este cu apa din puţuri sau rezervoare. Acolo unde oamenii nu au un izvor, construiesc un puţ. Cu alte cuvinte, un puţ este un rezervor făcut de oameni, care este îngropat în pământ pentru a strânge apa care se va folosi. Uneori, această apă este folosită ca apă de spălat, iar altădată ca apă de băut şi pentru alte scopuri. Mai demult am folosit apă numai din puţ.. Aveam o roata veche, cu un clichet care trebuia învârtită şi din nou învârtită ca să aduci apa sus. De lanţ erau legate galeţi, ca să scoată apa din puţ. 

 Observăm o diferenţă între o fântână şi un puţ. Acesta se goleşte, nu se poate umple de la sine. Nu este ceva în care să te poţi încrede. El depinde de ploaia care cade vara sau de zăpada din timpul iernii. De obicei iarna, când cade zăpada şi vara când cade ploaia, apa se adună în puţ, iar dacă nu aduni acea apă, atunci nu mai poţi avea apă deloc. Totul se usucă. Puţul nu se poate umple singur. Se umple cu apa de la ploile care cad. 

 Eu vreau ca voi să mai observaţi un lucru referitor la puţuri. De obicei, hambarul este de două ori mai mare decât casa, iar apa care cade pe hambar, prin jgheaburi şi prin burlane se adună apoi în puţ. Deci, apa era adusă de pe acoperişul hambarului, unde se adună tot praful din staulul animalelor; apoi ploaia cade, spală acoperişul şi apa se adună într-un puţ făcut de om şi dacă nu ştiţi ce este murdăria, atunci puţul este cel mai murdar lucru. Totul este făcut de mâna omului. 

 La un asemenea puţ aveam o cârpă cu rol de filtru, cu care adunam gângăniile şi lucrurile care veneau odată cu apa de pe acoperiş. Desigur, nu puteam aduna praful, ci doar ceea ce era mai mare. Gângăniile puteau fi prinse, dar lichidul lor mergea în apă. Cu un puţ murdar şi vechi aveai într-adevăr ceva dezgustător. În câteva zile, dacă laşi apa acolo, ea devine stătută, se strică şi va fi plină de broaşte 
şopârle, şerpi şi alte vietăţi mici pe care le numeam „larve”, ceva micuţ. Nu ştiu cum se numesc, dar aceste vietăţi mici trăiesc în apă. Noi le-am numit gângănii cărora le place acea apă şi vin înăuntru. Ştiţi ce vreau să spun. Desigur, voi, cei de la ţară le cunoaşteţi. Pentru că este alterată, atrage vietăţile cărora le place murdăria. 

Aceasta se aseamănă mult cu bisericile noastre de astăzi. Eu sunt de părere ca şi noi am părăsit ceva. Unul din păcatele cele mai mari pe care le-a făcut biserica astăzi este ca L-a părăsit pe El, Izvorul apelor Vii, aşa ca Israel atunci. 

Eu sunt de părere că şi noi am părăsit ceva. Unul din păcatele acestea se aseamănă mult cu bisericile noastre de astăzi. 
 Aceste puţuri, au devenit locuinţa pentru toţi acei cărora le place felul acesta de apă. Acolo trăiesc şopârle, broaşte şi tot felul de germeni necuraţi, căci este un rezervor făcut de mâna omului, şi acolo se adună toate aceste lucruri. Acesta este un exemplu pentru denominaţiunile noastre de astăzi. Voi spuneţi: „Frate Branham, de ce-i loveşti aşa de aspru pe oamenii aceştia?” Trebuie să fie lovit acest sistem. Fugiţi de acolo, căci în final, printr-o putere, se va forma semnul fiarei. Gândiţi-vă, acesta este adevărul! 

Priviţi la vechiul imperiu roman. Este exact lucrul care i-a condus la acest semn al lepădării de credinţa. Observaţi că fără semnul fiarei nimeni nu va putea cumpăra sau vinde. Trebuie să-l aibă

Vor fi numai două feluri de oameni pe pământ: cei care vor avea pecetea lui Dumnezeu şi cei care vor fi cu semnul fiarei. Numai două categorii, aşa că tu va trebui să-l primeşti pe unul din cele doua. Va fi o lepădare de credinţă, un semn al unei religii decăzute, care va avea un chip al fiarei. După cum am studiat, noi am aflat că Roma a fost, este şi va fi întotdeauna Fiara. 

 Ce a făcut Roma? S-a convertit de la Roma păgână la Roma papală şi a organizat un sistem universal, forţându-i pe toţi să treacă la aceasta unica religie sau să fie omorâţi. Este ciudat că Statele Unite apar şi se aseamănă ca  un miel cu doua coarne: drepturile cetăţeneşti şi drepturile religioase şi după un timp, după ce a apărut ca miel, vedem ca acesta vorbeşte ca un balaur şi ”lucra cu toată puterea fiarei dintâi înaintea  ei” Apoc. 13:11-18. 

Biblia ne relatează că ea a zis: ”să se facă o icoană 
fiarei.„ O icoana, este chipul de la altceva. Putem observa că biserica în starea ei decăzută, formează Consiliul mondial al bisericilor, care este icoana puterii Romei şi ea va impune oamenilor să facă acelaşi lucru pe care l-a făcut şi Roma păgână, respectiv cea papală. Nu există o altă posibilitate, acesta este adevărul. Eu lovesc în timpul epocii mele pentru că trebuie să lovesc. Strigarea sună: „Ieşiţi afară din mijlocul ei, poporul Meu, ca să nu fiţi părtaşi la păcatele ei.” Am comparat acest sistem cu puţurile murdare şi necurate. 
 EL este „Izvorul Vieţii. EL este Apa Vie”.. Şi oamenii părăsesc acest Izvor şi îşi sapă puţuri proprii, care pot să capteze numai murdăria. Este singurul lucru pe care-l pot capta. Exact lucrul acesta îl fac şi sistemele denominaţionale. Ele îi captează pe toţi care vin şi vor să adere. Sunt pregătite să-i primească, dacă pot obţine bani sau dacă se îmbracă într-un anumit fel. Indiferent cine sunt şi de unde vin, ei sunt primiţi. Aflăm mai departe că acest semn al fiarei care a fost format, se referă la America, care are numărul treisprezece.. A început cu treisprezece colonii,  cu un steag ce are treisprezece stele şi treisprezece dungi. Apare chiar şi în Apocalipsa cap. 13. America este o naţiune feminină, reprezentată după cum se vede şi pe monedele noastre. Chiar şi capul de indian, de pe moneda de un cent este  profilul unei femei. Noi ştim şi cunoaştem aceasta din istorie. Totul, statuia libertăţii, clopotul libertăţii, totul simbolizează o femeie şi numărul 13. Este minunat să vezi astfel de lucruri. 

 Printr-o descoperire din partea lui Dumnezeu, am prezis printr-o viziune, în anul 1933, că se vor întâmpla şapte lucruri înainte de venirea sfârşitului, unul dintre ele a fost că Musolini va fi dictator, va invada Etiopia şi o va cuceri. 

 Duhul a spus: ’’Naţiunea aceasta va cădea la picioarele lui”. Mă întreb dacă este aici vreunul dintre cei vechi, care m-au auzit predicând aceasta cu mulţi ani în urmă la Redmon Hall; atunci la începutul perioadei Rosevelt. Cred că nu este nimeni aici. Este cineva prezent? Da, o persoană: domnul Wilson, îmi amintesc de dumneavoastră, şi soţia mea, care este acolo în spate, a fost prezentă. Da, sunt două persoane din vechea generaţie a acelor zile. 

 1. Atunci când s-a spus că N. R. A. este semnul fiarei, dar eu am răspuns. ”Nu este deloc aşa: semnul fiarei nu apare de aici, el vine de la Roma”. 

 2. Aduceţi-vă aminte. S-a mai spus că Adolf Hitler va avea un sfârşit tainic. El va declara război Statelor Unite, nemţii vor construi o puternică fortificaţie din beton şi chiar în faţa acelei fortificaţii armata americană va da o luptă îngrozitoare. A fost vorba de linia Siegfried, cu unsprezece ani înainte de a fi construită. Apoi s-a spus: dar v-a fi înfrântă şi Statele Unite vor câştiga războiul. 

 3. Apoi s-a spus: sunt trei „ism-e” ("ism" ca particulă la sfârşitul unui cuvânt arată o doctrină sau o practică distinctă. n.t.): nazism, fascism şi comunism. Cele dintâi se vor revărsa în comunismul preluat de Rusia. 

4. Apoi s-a mai spus: ştiinţa va progresa atât de mult şi oamenii

vor fi foarte inteligenţi, încât vor inventa multe lucruri, chiar şi un automobil în formă de ou cu acoperişul  transparent şi care va fi condus de o altă forţă decât volanul. Ei deja au acest automobil. 
 
   5. În afară de acestea s-a mai spus: morala femeilor va decade atât de mult, până vor fi o ruşine pentru toate naţiunile. Ele vor purta haine bărbăteşti şi vor continua să se dezbrace (să iasă pe stradă dezbrăcate), până vor ajunge să poarte numai lenjeria intimă. Iar în final vor purta numai  o frunză de smochin. Dacă aţi observat în ultimul număr al revistei „Life” (Viaţa), era prezentată o fotografie a unei femei care purta frunze de smochin ca îmbrăcăminte. Ultimul tip de rochie care se poartă seara este transparentă, iar frunzele de smochin acoperă doar anumite părţi ale corpului. Ele au costume de baie, fără partea de sus şi o lasă să fie expusă privirilor. Toate aceste lucruri s-au împlinit şi au devenit realitate. 

6. Mai departe eu am spus: am văzut o femeie ridicându-se la putere în Statele Unite care arată ca o regină puternică. Era frumoasă la chip, dar în inima ei era rea. A reuşit să facă în aşa fel că naţiunea să meargă în acelaşi pas cu ea. 

 7. Şi apoi am spus: la sfârşit El mi-a spus să privesc din nou spre est. Când am privit se părea că lumea explodase. Cât puteam cuprinde cu privirea, nu mai rămăsese nimic în picioare, nu erau decât trunchiuri arse şi bucăţi de stâncă arzând, care cădeau pe pământ.

 Toate aceste lucruri pe care le-am văzut în viziune urmau să se întâmple înainte de sfârşitul lumii. Cinci din cele şapte s-au împlinit în timp de treizeci şi trei de ani. Iată unde am ajuns: în timpul sfârşitului. 

 Încă de atunci, eu am vorbit împotriva sistemului denominaţional. Şi astăzi încă mai cred că, acest sistem denominaţional este o mlaştină a păcatelor, un loc unde se adună murdăria. Nu pot crede că Dumnezeu primeşte aşa ceva în Biserica Lui, pentru că un om trebuie să fie născut din nou din Duhul lui Dumnezeu şi curăţit înainte de a fi denumit proprietatea Lui, în trupul tainic al lui Hristos, unde suntem botezaţi prin Duhul Sfânt. 

 Da, cu siguranţă, sistemul puţurilor este un exemplu perfect pentru denominaţiuni. Un om înţelept ar trebui să deschidă ochii şi să nu intre niciodată înăuntru, căci Dumnezeu a dovedit în decursul epocilor că El este împotrivă şi niciodată nu a lucrat prin ei. De fiecare dată când s-a ridicat un bărbat cu un mesaj, ca de exemplu: Luther, Wesley, Smith, Calvin şi alţii, imediat după ei oamenii au şi format o organizaţie. Atunci Dumnezeu i-a pus părăsit şi niciodată nu i-a mai cercetat printr-o trezire. 

 Urmăriţi în istorie. Niciodată Dumnezeu, nu a luat vreo denominaţiune şi s-o cuprindă într-o trezire. Biblia şi istoria dovedesc că este un lucru murdar în ochii lui Dumnezeu, aşa că eu nu vreau să am nimic de a face cu acest sistem. Din cauza aceasta sunt împotriva sistemului şi încerc să-i scot pe oameni afară din el. 

 Noi suntem îndemnaţi să luăm ca exemplu Israelul. Atât timp cât ei au rămas lângă Izvorul Vieţii, totul era în ordine cu ei. Dar atunci când au început să-şi sape puţuri, un lucru făcut de oameni, atunci Dumnezeu i-a părăsit şi i-a lăsat să facă ce vor ei. Acuzaţia pe care Dumnezeu le-a adus-o a fost că ei au făcut ceva despre care puteau spune: ”Vedeţi ce am făcut noi”. 

În timpul exodului, pe vremea lui Moise, atunci când prin har Dumnezeu le-a dat un prooroc, un Stâlp de Foc să meargă înaintea lor şi l-a legitimat cu semne şi minuni, Israel a dorit altceva. Şi ei au primit Legea. Au refuzat harul pentru primirea legii. 


Exact acelaşi lucru îl fac oamenii astăzi. Ei resping Cuvântul pentru a accepta un sistem denominaţional, deoarece acolo ei pot să facă ce vor. Dar în Hristos voi nu puteţi face aceasta. Trebuie să fiţi curăţiţi şi limpeziţi pentru a putea fi în Hristos. 
Vă puteţi închipui aşa ceva, ca cineva să părăsească Izvorul care ţâşneşte, pentru un puţ sau un rezervor omenesc. Închipuiţi-vă starea duhovnicească a unei persoane care are posibilitatea să bea apă proaspătă dintr-un izvor ţâşnitor şi îl părăseşte pentru un puţ făcut de oameni, plin cu broaşte, şopârle, mormoloci şi tot felul de vietăţi ?

 Nu pare a fi nici măcar logic, cu atât mai puţin corect, dar este exact ceea ce au făcut oamenii. Ei au părăsit Cuvântul, Izvorul adevărat, puterea lui Dumnezeu, pentru a bea din puţurile făcute de ei înşişi. Ei fac acest lucru exact ca şi atunci. EL a spus în Ieremia 2:13:”M-au părăsit pe Mine Izvorul apelor vii”. 

 Noi ştim ce este un put, cum se face şi ce cuprinde acesta. Este un lucru făcut de oameni, în care se adună toată murdăria de pe acoperiş. Ploaia spală acoperişul murdar şi curge prin jgheaburi şi burlane într-un rezervor făcut de mâna omului. Acolo se adună toată mizeria, microbi, şopârle, broaşte şi tot felul de lucruri de pe pământ. Observaţi, animalele necurate, larvele de ţânţar, mormolocii, nu pot trăi decât în ape stătute, pentru că apa proaspătă şi curată le-ar omorî. Ele trebuie să trăiască în această apă stătută. 

 Aşa se întâmplă astăzi cu mulţi din aceşti paraziţi. Nu pot trăi în apa proaspătă a Duhului Sfânt. Din cauza aceasta ei sunt împotriva Cuvântului şi spun că acest Cuvânt se contrazice pe Sine Însuşi. Aceasta vine de la faptul că au nevoie de un bazin cu apă stătută pentru a se mişca în ea. La fel se întâmplă cu broaştele, şopârlele, mormolocii şi altele asemenea lor. Ele pot trăi numai în mlaştină sau într-o apă stătută, pentru că acest mediu corespunde cu natura lor. Voi nu puteţi schimba animalul, doar dacă îi schimbaţi mai întâi natura lui. 

            Nu puteţi face pe un om să înţeleagă Cuvântul lui Dumnezeu până când nu este transformată toată fiinţa lui din ceea ce este, într-un fiu al lui Dumnezeu şi Duhul Sfânt vine în el. Duhul Sfânt a scris Cuvântul lui Dumnezeu. 
 
Azi am stat de vorbă cu bunul meu prieten, dr. Lee Vayle, care este prezent aici. El este un adevărat teolog. De obicei avem discuţii foarte bune din Scriptură. Este un tip foarte inteligent. 
Odată m-a întrebat ce cred eu despre dovada de început (prima dovadă ) a Duhului Sfânt. ”Este vorbirea în limbi dovada ?Eu am răspuns: ”Nu, eu nu cred aşa". Aceasta s-a întâmplat cu mulţi ani în urma. El a răspuns: ”Nici eu nu cred, deşi aşa m-au învăţat. El a mai întrebat: ”Cum crezi tu, care este dovada ? Am răspuns: ”Dovada cea mai desăvârşită este dragostea .”  Şi m-am gândit că sună destul de bine. 

 Dar într-o zi DOMNUL m-a corectat printr-o vedenie. EL a spus că acei care pot accepta Cuvântul lui Dumnezeu au Duhul Sfânt. Dovada nu este nici vorbirea în limbi, ci acceptarea Cuvântului. 

Apoi dr. Lee Vayle mi-a spus că aceasta este conform Scripturii pentru că în  Ioan 16: Isus a spus: „Când va veni Mângâietorul, Duhul adevărului, are să vă călăuzească în tot adevărul; căci El nu va vorbi de la El, ci va vorbi tot ce va fi auzit, şi vă va descoperi lucrurile viitoare. Aceasta este dovada veritabila a Duhului Sfânt. Niciodată El nu mi-a spus ceva fals. Fără îndoială. Cine poate crede Cuvântul poate să-L şi primească. Aceasta este dovada Duhului Sfânt. Isus nu a spus: „Când veţi primi Duhul Sfânt, veţi vorbi în limbi” sau alte lucruri de felul acesta. EL a spus: „El nu va vorbi de la El, ci va vorbi tot ce va fi auzit, şi vă va descoperi lucrurile viitoare. ” Aceasta este dovada adevărată a Duhului Sfânt pe baza cuvintelor spuse de Isus Hristos Însuşi.

 Aşa văd şi înţeleg aceste senzaţii şi alte lucruri de felul acesta pe care oamenii le trăiesc. Prin aceasta ei devin o denominaţiune sau o apă stătută. Nu va exista niciodată o denominaţiune care să fie clădită pe Cuvântul desăvârşit al lui Dumnezeu pentru că nu poţi face din Dumnezeu o denominaţiune. Nu. Cauza pentru care se ajunge la aceasta este că se porneşte de la un grup de oameni care cred Cuvântul şi care încep o organizaţie. Primul lucru pe care-l vor avea acolo într-un an, va fi un grup de Ricky, cu care nu poţi face nimic. Ei se ţin de organizaţia lor, câştigă influentă şi nu puteţi face nimic. Denominaţiunea nu este sistemul lui Dumnezeu şi de aceea noi ştim că este în afara voiei Lui. Nu! Noi ştim că lucrarea aceasta moare şi devine un puţ, devine un loc în care toţi fac compromisuri pentru a primi membri, pentru ca să intre oameni. Noi găsim că acest sistem a început cu mult timp în urmă, pe vremea israeliţilor, când ei au săpat aceste puţuri. 

 Acolo îl aveau pe unul Irod, care era guvernatorul statului şi un grup de farisei. Irod s-a dus să asculte pe un om care nu avea de-a face cu denominaţiunile lor, cu un proroc . Iar un proroc nu a avut vreodată de a face cu o denominaţiune, ci le-a urât. Acest proroc spunea: ”Să nu spuneţi în voi înşivă: ”Noi avem ca tată pe Avraam, căci vă spun că, Dumnezeu din pietrele acestea poate să ridice fii ai lui Avraam. ”

 Irod, acest demnitar, a venit să-l asculte . El era căsătorit cu soţia fratelui său şi ce i-a spus acel bărbat? Toţi se gândeau că el va face un compromis şi va spune: ”Domnule, tu ai o slujbă frumoasă. Eu sunt atât de bucuros că azi ai venit să mă asculţi.” Ioan a păşit în faţa lui şi primul lucru pe care l-a făcut, a fost că l-a mustrat pentru păcatul lui, spunându-i „Nu este corect că te-ai căsătorit cu ea." 

 Vedeţi, denominaţiunile produc acele ape stătute, unde bărbaţii pot trăi cu femeile, iar acestea au voie să-şi taie părul, pot purta pantaloni scurţi şi toate celelalte lucruri şi îşi zic "creştini". Dar adevăratul izvor al puterii lui Dumnezeu, acea putere, nu poate rămâne acolo. Este scoasă afară. ”M-au părăsit pe Mine, Izvorul apelor vii, şi şi-au săpat puţuri proprii. ” 
Noi am aflat ce este izvorul apelor vii şi de asemenea ştim ce este şi un puţ. Ce este un izvor al apelor vii? Este o fântână arteziană. 

 Ce este o fântână arteziană, frate Branham? Este un izvor care vine continuu din adânc şi împinge apa în sus. El curge permanent şi se susţine singur, fără vreun ajutor. Apa este întotdeauna proaspătă şi curată. O fântână arteziană este o sursă de apa vie, nu este stricată sau stătută. Apa este vie, clară şi curată, se umple, curge şi este mereu în mişcare. 

 O fântână arteziană este o sursă cu apă vie, care nu este stricată şi stătută, ci trăieşte. Se schimbă mereu, deoarece curge apă proaspătă este mereu în mişcare. Îşi ia rezervele din pământ şi totuşi este un izvor de apă vie, clară şi curată ce izvorăşte şi se curăţă singur. Această fântână se umple singură, nu trebuie să aştepte până plouă şi se umple rezervorul. Ea ţâşneşte şi dă libertate apei. Tu nu trebuie să pompezi, să ridici cu scripetele, sau s-o uneşti cu ceva. Ea gâlgâie tot timpul, şi aduce apă în mod liber şi nu trebuie să aştepţi până plouă şi se umple rezervorul. 

 Dacă luăm unul din aceste puţuri vechi, trebuie să dai şi iar să dai la manivelă şi să pompezi ca să obţii puţină apă stătută. Dar un Izvor de apă vie îşi oferă apă în mod liber, fără să pompezi. Sunt aşa de bucuros pentru acest Izvor, care nu are nevoie, de nici un filtru care să reţină paraziţii, căci apa vine de la adâncimi mari, din Stâncă, unde nu exista paraziţi. Nu are nevoie de şcoală, unde sunt oameni cu înţelepciune denominaţională care să vă confirme înaintea unui psihiatru că sunteţi capabili să predicaţi. Nu este nevoie să puneţi peste el aceste cârpe murdare, pentru că izvorul ar arunca aşa ceva, el nu are nevoie de filtru şi nu depinde de ploaie pentru a fi umplut din nou. Ploaie înseamnă „trezire” Unde are loc trezirea ?
 La Acel Izvor al Vieţii. Unde este stârvul, acolo se vor strânge vulturii. Tu nu trebuie să pompezi o trezire, nu trebuie să pompezi absolut nimic. Singurul lucru pe care trebuie să-l faceţi, este să veniţi pur si simplu la izvor. Întotdeauna El este plin  cu apă bună, proaspătă. Tu nu trebuie să mergi la puţ şi să spui: „Mda, dacă va ploua şi apa va spăla acoperişurile hambarului, atunci vom avea din nou ceva de băut." Oh, nu aşa. Fântâna arteziană aruncă afară tot timpul apă bună şi rece, tu te poţi baza pe ea. Nu trebuie să mai zici. „Bine, eu voi merge la acel puţ vechi. Noi obişnuiam să bem din el, dar demult nu a mai plouat, s-ar putea să fie secat. ”

 La fel este şi cu unele sisteme denominaţionale, făcute de oameni. Acolo poţi intra dacă ai ceva realizări de seamă, dacă ai un program mare, ceva de vândut sau să prezinţi curse de cai, petreceri, anumite jocuri de noroc, care sunt jucate în subsolul bisericii; atunci găsiţi casa plină. Dar dacă mergi acolo unde ţâşneşte acest Izvor, acolo oamenii beau apă bună şi rece Te poţi baza pe el. Se spune: ”Ei nu au mai avut o trezire de zece ani”. Dacă tu trăieşti din acest Izvor, atunci trezirea are loc în permanenţă. 

 Este aşa cum s-a întâmplat cu acel bărbat din Wales, Ţara Galilor (Anglia ). Atunci când a avut loc trezirea din Wales, au venit câţiva demnitari de stat, doctori în teologie din Statele Unite. Ei purtau gulere întoarse şi pălării pe cap. Când au pornit pe stradă, iată că apare un poliţist cu un baston de cauciuc în mână, răsucindu-l şi fluierând:

 „La cruce unde Mântuitorul meu a murit,

  Ca să mă cureţe de păcat. 

 Acolo eu am plâns, 

 Acolo în sângele lui Isus 

 Pace am găsit în inima mea. 

 Glorie Numelui Său!.

Aşa mergea el pe stradă. De aceia ei au spus: ”Acesta pare a fi un om religios. Să-l întrebăm pe el despre această trezire." Ei au spus: ”Domnul meu”. Poliţistul a răspuns „Da, ce este domnilor?”. Unul dintre ei a început: ”Noi suntem o delegaţie de doctori în teologie din Statele Unite şi am venit să facem cercetări despre aşa zisa ”trezire din Wales.”  Noi vrem să ştim unde este această trezire şi unde se ţine." Poliţistul le-a răspuns: „Domnilor, aţi nimerit bine. Eu sunt trezirea din Wales. Aici se află trezirea din Ţara Galilor, ea este în mine. Aici se află trezirea” Amin !

 Aşa se întâmplă dacă trăieşti la Izvorul apelor vii. 
Tot timpul este neîntrerupt, niciodată nu se opreşte. Nu este ceva de genul: ”Du-te şi vezi dacă este ceva apă, căci nu a mai plouat demult. ”

 Nu trebuie să aşezi ceva peste el, vreo haină educaţională, înainte de a-l trimite să predice, ca să afli dacă el formează şi exprimă corect frazele, dacă foloseşte corect substantivele, pronumele reflexive şi adjectivele. Mulţi dintre ei nici nu ştiu ce sunt acestea, dar fiecare din ei trăiesc la Acest Izvor în mod normal, tot timpul, în fiecare zi. Nu depinde de ploaie sau dacă are loc o trezire locală, el nu are nevoie de acestea, căci puterea şi claritatea lui se găsesc în el însuşi. Acolo este Ccuvăntul cu propria Lui putere. Toate acestea se găsesc în Cuvântul din care ţâşneşte Viaţa Veşnică . 

 Când Israelul s-a îndepărtat de Cuvânt, au avut de fiecare dată necazuri şi greutăţi. La fel este şi cu noi. Când trezirea se îndepărtează de Cuvânt, nu mai este bună de nimic. Atunci oamenii îşi sapă nişte puţuri cu apă stătută. La acestea se ajunge şi totul a trecut. Dar DOMNUL întotdeauna i-a ajutat pe israeliţi, cu toate că au cârtit la Marea Roşie; El le dăduse o făgăduinţă.. Deja acolo ar fi trebuit să-i respingă sau să-i întoarcă înapoi pe calea pe care au venit. Aşa am judeca noi. Dar El făgăduise să-i ducă în ţara făgăduită. Ce a făcut El cu copiii lui Israel? EL le-a dat Stâlpul de foc şi minunile ca o legitimare a proorocului lor. Acesta i-a condus la marginea mării. Până acolo au avut mereu greutăţi. Apoi a venit Faraon cu armata lui. Ce a făcut Dumnezeu atunci ? EL a împărţit în două, acel puţ roşu şi stătut. 

 Marea Roşie este lucrul cel mai lipsit de viaţă din lume. Este mort cu desăvârşire. Este o apă moartă şi stătută. Nimic nu poate trăi în ea. În pustiu ei au văzut că, nu se puteau baza pe astfel de puţuri, acestea secau. Mergeau de la un puţ la altul să caute apă. Aproape că murea de sete după puţină apă, iar atunci când veneau la următorul rezervor, era uscat. Nici nu mai credeau că vor mai bea o înghiţitură de apă. 

 Şi apoi, în cel mai neobişnuit loc din pustiu, unde era aproape imposibil, au găsit apă. Era o stâncă. Locul cel mai puţin probabil în care vreun om ar putea găsi apă, este o stâncă uscată din mijlocul deşertului. Vedeţi, câteodată Dumnezeu face astfel de lucruri. În cele mai imposibile locuri, în cele mai neobişnuite moduri, fiecare dintre noi am primit ceva de la El în felul acesta. 

 Oamenii cred că, pentru a avea o trezire trebuie să facă pregătiri mari, să aibă o mare denominaţiune reunită, multă reclamă şi mii de lucrători care să coopereze. 

Câteodată Dumnezeu ia un flăcău care nu ştie abecedarul şi îngăduie prin el, într-un grup de oameni neşcoliţi, care nu pot deosebi stânga de dreapta, o trezire prin care lumea să fie cutremurată. EL a făcut-o în timpul lui Iona, El a făcut-o în timpul proorocilor. După câte ştim noi, niciunul din ei nu a fost şcolit. Dar Dumnezeu i-a luat în mâna Lui şi a făcut ceva prin ei. 

 
Din aceasta stâncă a ţâşnit apă. EL era Stânca. EL a poruncit ca stânca să fie lovită şi din ea a ţâşnit apă proaspătă şi limpede, din abundenţă. EL i-a mântuit pe toţi acei care doreau să bea din ea. Este o paralelă desăvârşită pentru Ioan 3:16: „Fiindcă atât de mult a iubit Dumnezeu lumea, că a dat pe singurul Lui Fiu, pentru ca oricine crede în El, să nu piară, ci să aibă viaţă veşnică. ”

 Dumnezeu a lovit acea Stâncă pe Calvar, acolo la Golgota. Pedeapsa noastră a fost pusă asupra Lui, pentru ca Duhul vieţii să vină să-ţi dea ţie şi mie Viaţă Veşnică. Această pildă cu lovirea  stâncii în pustiu este o paralelă desăvârşită pentru El. 

 Ei nu trebuiau să tragă, să sape, să pompeze sau să facă altceva, trebuiau doar să bea fără plată şi să fie părtaşi ai căii pe care El a pregătit-o. Nu trebuiau să sape un bazin şi să scoată apă cu găleţile. Nu aveau nevoie de troliu pentru a o scoate afară . Trebuiau numai să fie părtaşi. 

 La fel este şi acum. Nu trebuie să faceţi mai mult. Nu trebuie să vă ataşaţi niciunde, nu trebuie să cădeţi jos în faţa unui altar şi să repetaţi mereu un cuvânt până când primiţi o vorbire încurcată. Singurul lucru pe care trebuie să-l faceţi este să luaţi fără plată de la El, să fiţi părtaşi ai căii pregătite de Dumnezeu. 

 Voi nu trebuie să faceţi nimic, beţi numai din această apă. Ei nu au trebuit să facă nimic pentru apă. Nu au trebuit să sape, să cadă la pământ sau să strige după ea toată noaptea. Pur şi simplu au băut din ea, căci  Stânca  fusese lovită. 

 Mă uit acum la un bărbat care se află acolo în spatele sălii. Eu îmi amintesc că  i-am spus într-o zi acest lucru. El a spus: „Dar eu nu sunt bun. ”

 „Eu ştiu că nu eşti bun” am răspuns. ” Nici eu nu sunt, dar tu priveşti la ceea ce eşti tu. Nu te mai uita la tine, ci priveşte la ceea ce este El”. 

 El a continuat: „Dacă aş putea să mă elibereze de aceste ţigări, frate Branham, atunci aş fi un creştin. ”

 Eu am răspuns: „Nu încerca să te scapi de ele. Tu încerci să devii bun, şi apoi vrei să vii la El. EL nu a venit să-i mântuiască pe oamenii buni. EL a venit pentru a-i mântui pe oamenii răi, cei care recunoşteau că sunt aşa.” El a continuat: ”Da, bine.” Am vorbit mai departe: ”Ascultă tu nu vrei să mergi în iad, nu-i aşa ?”

      „Nu”, a răspuns el. Eu am continuat: „Nici nu trebuie. EL a murit ca tu să nu trebuiască să mergi acolo. ”Apoi el a întrebat:

„Bine, ce trebuie să fac ?  I-am răspuns: „Absolut nimic. Este aşa de simplu. El a spus: ”Dar aş putea vreodată să... ”

„ Iar te gândeşti la ţigări. Nu te mai gândi la ele. Gândeşte-te la El, la ceea ce a făcut El. Tu nu eşti bun, nu ai fost şi nu vei fi niciodată, dar gândeşte-te, El este  Singurul  care este bun.  Acum, dacă El a luat locul tău acolo pe cruce, singurul lucru pe care-l ai de făcut este să accepţi de bună voie ceea ce EL a făcut." 

„Dacă este aşa de simplu, aşa vreau să fac.”  Eu am spus: „Aici este un râuleţ. ” Eu l-am dus acolo şi l-am botezat în Numele lui Isus Hristos. 

 Ştiu că unii dintre cei care se află aici se uită cam ciudat la mine pentru acest lucru. În acest bărbat eu am putut vedea acest lucru şi de aceea eu am ştiut ce fac, căci am văzut ceva sincer veritabil, de aceea  l-am botezat în  Numele Domnului Isus. 

 După puţin timp am fost în casa fiului său. Acolo eu am văzut într-o vedenie un pom, rupându-se într-un anumit loc. Nu după mult timp, acest bărbat a căzut într-adevăr şi aproape că şi-a rupt gâtul. L-au dus la spital şi în acea noapte DOMNUL mi-a descoperit că acesta era sfârşitul ţigărilor pentru el. A doua zi el a vrut să fumeze . Eu am spus: „Eu îi voi cumpăra un pachet şi i-l voi aduce. Fii numai atent cum fumatul ţigărilor s-a terminat pentru el.” De atunci el nu am mai fumat nici măcar una. Dumnezeu  a făcut aceasta. 

 Vedeţi, mai întâi trebuie să veniţi la acest Izvor. Voi trebuie să veniţi la această apă, după ce aţi recunoscut că voi înşişi nu puteţi face nimic. Este ceea ce a făcut El pentru voi. 

Nu trebuie să săpaţi, nu trebuie să pompaţi, să vă lăsaţi de una sau cealaltă. Singurul lucru pe care trebuie să-l faceţi este să veniţi acolo şi să beţi. Aceasta este totul. Vă este sete, atunci puteţi bea. 
 Noi ştim că EL a fost Stânca. Dumnezeu L-a lovit pentru noi şi din El a ţâşnit din abundenţă plinătatea unei ape limpezi şi curate. EL dăruieşte şi azi această apă celui care crede. Acesta este harul Lui pentru poporul Său, adică pentru noi. Ca în acele zile, există şi azi oameni care sunt gata să primească tot ce se poate primi, dar nu vor să facă nimic în schimb pentru aceasta. 

 Israel a fost atunci gata să bea din stâncă, dar nu au vrut să-i slujească lui Dumnezeu după cum li se cuvenea, ba chiar îi erau datori Lui. EL întotdeauna ne dăruieşte o slujbă. Ştiţi că nu putem nici măcar să respirăm fără ajutorul lui Dumnezeu. Atât de dependenţi suntem faţă de El. Şi totuşi ne dăm  de ceasul morţii dacă trebuie să facem ceva pentru El, dacă El ne cere să facem ceva, să vizităm pe cineva, să ne rugăm pentru cineva, să ajutăm pe cineva, aceasta aproape că ne dărâmă. Dar noi nu vrem să facem nimic pentru El. 
 Mustrarea Lui era astfel: „Ei M-au părăsit pe Mine, Cuvântul, şi au acceptat în schimb un puţ crăpat. M-au părăsit pe Mine, Sursa Vieţii, Izvorul Apei Vii şi au dorit mai degrabă să bea dintr-un puţ cu apă stătută. ” Vă puteţi închipui aceasta  ?

 Vă puteţi închipui un om care are posibilitatea să bea apă dintr-un izvor ce ţâşneşte din stâncă, din straturile de calcar şi nisip, apă care este aşa de rece şi de proaspătă şi totuşi preferă să bea dintr-un puţ cu apă care a spălat acoperişul hambarului şi al şurii, apă ce trece apoi printr-o ţeavă ce duce la rezervor şi se bea din acesta, în loc să meargă la acea fântână arteziană ? Ar fi ceva greşit în mintea unui astfel de om. Ceva nu ar fi în ordine pe plan duhovnicesc. Aşa este. 
 
La fel este cu un bărbat sau cu o femeie ce iau ca sprijin o denominaţiune, în care li se permite femeilor tăierea părului, purtarea pantalonilor scurţi, machiajul şi alte lucruri de felul acesta, unde pot lua parte la un program oarecare. Acolo ei pot merge să joace popice şi alte jocuri absurde pe care ei le acceptă, în loc să accepte Cuvântul lui Dumnezeu nemodernizat, care taie împrejur, ciopleşte şi care face din femei nişte doamne, care se îmbracă şi acţionează corect; care ia de la voi ţigările, înjurăturile, batjocurile, minciuna, furatul şi tot ce este lumesc şi vă oferă în schimb ceva ce este o satisfacţie deplină. 

 Voi, bărbaţilor şi femeilor, de ce căutaţi mângâiere în asemenea lucruri? Cum puteţi bea apă proaspătă dintr-un puţ cu apă stătută? Dacă vezi un om care merge să bea dintr-un puţ cu apă stătută, când are la îndemână un izvor ţâşnitor, tu probabil ai spune: ”ceva nu este în ordine în mintea acestui om”. Şi dacă un om sau o femeie merg într-un astfel de loc să-şi găsească mângâiere, atunci duhovniceşte ceva nu este în regulă cu acea persoană. Ei nu vor Cuvântul. Aceasta dovedeşte că natura lor corespunde încă cu cea a unei broaşte sau a unui mormoloc sau  cu altceva asemănător. Ceva din natura aceea îi place groapa cu apă stătută, căci acest fel de vietăţi nu pot trăi într-un izvor cu apă proaspătă. Nu pot trăi într-o apă proaspătă. Mustrarea era: ”Ei M-au părăsit pe Mine.“ Astăzi ei au făcut acelaşi lucru. 

Observaţi femeia de la fântâna lui Iacov, de unde îşi lua tot timpul apă. Fântână lui Iacov, ”denominaţunea”, am putea spune noi, deoarece el săpase trei fântâni. Femeia ştia o mare poveste ”Tatăl nostru Iacov a săpat fântâna aceasta. A băut el însuşi, fiii lui şi animalele lui au băut de aici. Nu este aceasta de ajuns?"  

Isus i-a zis: ”Dacă bei apă din fântâna aceasta, îţi va fi iarăşi sete şi trebuie să vii din nou să scoţi apă. Dar apa pe care ţi-o dau Eu, este un izvor, un gheizer care ţâşneşte din el însuşi şi pentru care nu trebuie să  vii aici. Este chiar în tine." Atunci când ea a descoperit că  Izvorul biblic i-a vorbit printr-un semn biblic, pe care această femeie l-a aşteptat, atunci ea a părăsit acel sistem denominaţional al lui Iacov şi nu s-a mai întors niciodată înapoi, pentru că ea a găsit adevărata Stâncă. Ea a rupt-o cu păcatul. Nu mai era o femeie imorală. A fugit în oraş şi a spus: ”Veniţi de vedeţi un om care mi-a spus tot ce am făcut,  nu cumva acesta este  Hristosul ? „

 Acel puţ poate că a fost bun: şi-a îndeplinit scopul. Acum ea era la Adevăratul Izvor. Puţul a fost bun până la ţâşnirea Izvorului adevărat. Atunci puţul şi-a pierdut puterea, iar femeia a aflat că există un loc mai bun din care să bea apă. Este adevărat, există un loc mai bun. Acel loc este în  Hristos. 

În Ioan 7:37-38, Isus a strigat la sfârşitul praznicului: ”Dacă însetează cineva, să vină la Mine şi să bea”. 
 Toţi oamenii s-au bucurat atunci. Ei aveau o mica ţâşnitoare de apă care venea de sub altar, din care beau atunci când sărbătoreau acel eveniment şi spuneau: ”Părinţii noştri au băut din Stânca  duhovnicească în pustie. ” Vedeţi?  Ei şi-au săpat un puţ şi pompau de undeva apă stătută, care ieşea apoi de sub templu. Toţi se adunau în jurul acelei ape, beau din ea şi ziceau: ”Cu mulţi ani în urmă, părinţii noştri au băut apă în pustie”. 

Isus le-a spus: ”Eu Sunt Stânca  din pustie”. Ei spuneau: ”au mâncat mană, pe care Dumnezeu a făcut-o să cadă din cer, peste ei." EL le-a spus: ”Eu Sunt Mana". 

 EL, Izvorul, era în mijlocul lor. Acea Pâine a Vieţii stătea în mijlocul lor. Totuşi ei au refuzat-o. Mai degrabă au dorit acele puţuri făcute de ei, pentru că ei făcuseră una şi  Dumnezeu le trimisese alta. Exact aceasta este deosebirea. Ei şi-au săpat singuri puţuri. 

 EL a spus: „Dacă însetează cineva, să vină  la  Mine, şi să bea.”  EL este izvorul, aşa cum spune Scriptura: „Din inima lui vor curge râuri de apă  vie.” O,  El este această  fântână arteziană. Din inima lui, din interiorul fiinţei lui vor curge şiroaie (torente) de ape vii.”
 EL este Stânca pe care a găsit-o Agar în necazul ei. Atunci când ea a fost alungată din tabără şi se afla cu micul Ismael, care era să moară în pustie când apa din burduful ei se terminase. L-a pus jos pe micul Ismael, s-a îndepărtat, a izbucnit în plâns căci nu putea să-l vadă cum moare. Deodată Ingerul DOMNULUI i-a vorbit şi ea a găsit Beer-Şeba, izvorul care curgea, care şi astăzi mai curge. Era Beer-Şeba lui Agar, ţâşnind din Stâncă   în pustie. 

 EL a fost Stânca care izvorăşte şi pe care Agar a găsit-o în pustie. Acolo, în templu, stătea în acea zi Izvorul umplut cu sânge.

           În Zaharia 13, El a fost Izvorul deschis Casei lui David pentru curăţirea de păcat. EL este încă Acel Izvor. În Psalmul 36:9, El este Izvorul Vieţii pentru David. El este încă acest Izvor pentru Casa lui David. El este încă Izvorul despre care poetul spune din adâncul inimii:         

 Este un Izvor plin cu Sânge

 Care a curs din venele lui Emanuel, 

 Când păcătoşii vin sub acest şuvoi 

 Toată vina lor dispare.

EL este Acel Izvor de apă, Izvor al Vieţii. EL este Cuvântul lui Dumnezeu. Oamenii din acel timp L-au părăsit pe El, Cuvântul Adevărat, Apa Vieţii şi şi-au săpat puţuri denominaţionale, iar acum ei fac acelaşi lucru: ”sapă”. Vedem că aceste puţuri erau crăpate, pline cu germenii necredinţei, necredincioşi şi lăudăroşi, care au programe educaţionale şi altele, ceea ce este în contradicţie cu făgăduinţele lui Dumnezeu. Ei sunt aceia care se îndoiesc de Cuvânt. 

 Biblia spune despre aceste puţuri că erau ”crăpate”. Crăpat înseamnă că acel puţ pierde apa şi seacă, ”curge”. Ce se întâmplă? Se scurge într-o mlaştină religioasă de păcate în care se adună toate murdăriile şi care se numeşte ”Consiliul ecumenic mondial” al bisericilor. Exact acolo îi conduc aceste puţuri crăpate. Toate acestea se întâmplă pentru că L-au părăsit pe EL, Izvorul Apelor Vii şi şi-au făcut aceste puţuri. 

Ei au săpat şi şi-au construit aceste seminarii mari cu aranjamente pentru studiu şi şcolarizare. Acesta este tipul de puţ pe care-l sapă ei azi, când un bărbat trebuie să fie doctor în filozofie cu diplomă academică sau doctor în drept, licenţiat al unei universităţi, înainte de a avea voie să predice. Acestea sunt puţurile umplute cu teologie omenească. Îi duc pe oameni în aceste mari instituţii şi acolo le este injectată teologia omenească şi apoi sunt trimişi la lucru cu aşa ceva. Ce zi grozavă trăim cu aceste puţuri omeneşti! Nu este de mirare că oamenii beau din aceste puţuri. 

 În loc să accepte bucuria în DOMNUL, ei se întorc spre păcat pentru a avea bucuri. Oamenii care merg la adunări şi pretind că sunt slujitori ai lui Hristos, îşi aprind o ţigară atunci când devin nervoşi. Iar dacă vor să se distreze, femeile se îmbracă cu haine indecente, merg afară şi taie iarba exact la ora când bărbaţii trec pe acolo şi vor să fie văzute şi să fie fluierate. Pentru a deveni renumite ele fac totul. Vor să arate ca şi stelele de cinema. Aceasta este bucuria lor. Dar Isus a spus: ”Eu sunt tot ceea ce aveţi nevoie.” Motivul pentru care ei procedează astfel este că ei nu vor să bea din acest Izvor ei, I-au întors spatele şi L-au refuzat nedorind să bea din EL. Mai bine se ataşează unui sistem făcut de oameni, un fel de puţ plin cu lucruri stricate si să poată proceda mai departe aşa. 

 Ieri, mai exact sâmbătă dimineaţă, am mers cu copiii sus pe râu. Billy pescuia din barcă. Am luat cu noi pe nepotul meu, pe fiul şi pe fiica mea, pentru a face o excursie cu barca pe râu. Nu puteai trece  cu barca pe râu din cauza acelor oameni murdari, pe jumătate îmbrăcaţi şi purtându-se obscen şi imoral. A trecut pe lângă noi o barcă cu un grup de băieţi între doisprezece şi paisprezece ani, fiecare având în mână o cutie de bere şi ţigările aprinse. Ei numesc aceasta: ”A te distra”. Oh, DOAMNE ! Cât timp mai poate exista lumea aceasta cu un astfel de sistem? 

 Iar pentru a se elibera de gândul că vor merge în iad după moarte ei merg şi se alătură unuia dintre aceste puţuri făcute de oameni. Acest fel de oameni fac parte din aceste puţuri. Nu sunt altceva decât o grămadă murdară şi necurată de larve ale acestei lumi. Ei se asociază acestui sistem. Mama mea spunea: ”Păsările de acelaşi fel zboară împreună”. Ei nu vor să vină la Izvor,  să fie curăţaţi de această viaţă de păcat. Trăiesc acolo, dar vor să poarte mărturia că sunt creştini. De ce ? Ei L-au respins pe El, adevăratul Izvor al bucuriei, al vieţii desăvârşite şi satisfacţiei depline. Aceasta este cauza pentru care L-au respins, deoarece ei nu vor să se alăture. Ei au acolo astfel de oameni care cred în acest fel. 

 Nu demult am fost cu fratele Ted, fratele Tom şi încă câţiva fraţi la o vestită biserică baptistă din Tucson, să vedem dacă putem găsi ceva care ar putea să ne dea un sentiment de prospeţime, ceva care să ne învioreze puţin. Acolo predicatorul s-a referit la poporul Israel care mânca usturoi în Egipt, iar după ce au plecat din Egipt au vrut să se întoarcă pentru a mâncă usturoi din nou. El a spus: ”Aşa se întâmplă şi cu oamenii de astăzi”. Noi toţi am spus: ”Amin !” Niciodată nu am mai văzut un astfel de grup. Toată adunarea şi-a întors privirea de la predicator şi s-a uitat în spate să vadă cine a spus „Amin”. Asta i-a speriat de moarte . Ei nu cunoşteau aceasta. 

 Dar David a spus: ”Laudaţi-L pe DOMNUL cu bucurie! Lăudaţi-L cu arfa şi cu alăuta! Tot ce are suflare să-L laude pe DOMNUL!” Dumnezeu se bucură în mijlocul poporului Său. Cei ce cunosc Scriptura, să spună „Amin” când ceea ce se vorbeşte este corect.

 De ce nu vă întoarceţi de la aceasta şi de la aceste puţuri ale lumii, la sistemul vrednic de încredere al lui Dumnezeu, care este Fântână arteziana: Isus Hristos? De ce nu vă întoarceţi la El, acolo unde Dumnezeu este sursa îmbelşugată a bucuriei noastre, a laudelor noastre, a satisfacţiei noastre? Liniştea nervilor  mei vine de la Dumnezeu. 

Când sunt neliniştit, îmi găsesc liniştea şi siguranţa în Hristos, nu într-o ţigară, nu în lucrurile lumii, nu în acceptarea unui crez, ci găsindu-L pe El în Cuvântul făgăduit, care a spus: ”Dacă Mă îndepărtez, Mă voi întoarce din nou şi te voi primi." În aceasta îmi găsesc eu plăcerea. Aceasta este bucuria mea. 

 Oamenii spun astăzi că prin unirea şi formarea Consiliului mondial al bisericilor se va face un loc mai bun în care ei să trăiască. După părerea mea sinceră ei vor face un loc mai bun unde să păcătuiască.. Oricum toată lucrarea este păcat, nu ca să trăiască ci ca să moară. Tot ce este în afară de Isus Hristos şi Cuvântul Vieţii, este un puţ crăpat. Orice ar vrea să-L înlocuiască, orice aţi încearcă pentru ca să aveţi pace, orice aţi încerca pentru ca să aveţi mângâiere, alinare, orice fel de bucurie pe care o puteţi primi din orice altceva, ca un înlocuitor pentru El, este un puţ crăpat plin de necurăţie. EL este Cel ce dăruieşte mulţumire desăvârşită. 

 Mi-aduc aminte că acum câţiva ani, într-o vară, am ieşit din casă pe uşa din spate, unde mă aştepta un tânăr care mi-a spus :”Ştii ceva? Motivul pentru care tu vorbeşti astfel despre femei, că poartă pantaloni scurţi şi altele, este că tu eşti un om bătrân. Acesta este motivul.”

Eu am spus: ”Ia fii atent! Câţi ani ai? „Douăzeci şi şapte” mi-a răspuns el. Am spus: ”Când eram mult mai tânăr decât eşti tu acum, predicam aceleaşi lucruri”. 

 Eu am găsit Izvorul Păcii, care îmi dă satisfacţie deplină. EL este partea mea. Amin ! Atât timp cât El îmi dăruieşte aceasta este minunat. Aceasta este "arta" care îmi place. Să-L privesc pe EL, să urmăresc Mâna Lui la lucru şi să văd ce face El. Eu nu cunosc alt Izvor  în afară de Acesta. 

 O, scump este Izvorul

 Care alb că zăpada mă face

 Eu nu cunosc nici un altul

 Decât Sângele lui Isus. 

 Este un Izvor umplut cu Sânge

 Care a curs din venele lui Emanuel

 Când păcătoşii vin sub şuvoi

 Toată vina lor dispare. 

 Eu vă spun că nu cunosc nici un alt Izvor, decât acesta. M-a curăţat când eram murdar. EL încă mă curăţă, pentru că eu vreau să trăiesc corect lângă Acest Izvor, să beau această Apă proaspătă care îmi umple sufletul cu bucurie. 

Chiar şi atunci când sunt apăsat şi doborât şi sunt de părere că nu mai pot merge nicăieri mai departe, totuşi pot îngenunchia şi să-mi pun degetul pe o făgăduinţă şi să spun: ”DOAMNE DumnezeuL meu, Tu eşti satisfacţia mea. Tu eşti totul şi în toate pentru mine", şi atunci eu simt imediat în adâncul interiorul meu că ceva începe să gâlgâie, să ţâşnească şi astfel ies din mâhnirea mea. 

Eu sunt trecut de cinzeci de ani, mă trezesc dimineaţa devreme, voi ştiţi cum este. De abia poţi pune un picior jos. Dacă bate cineva la uşă sau Billy îmi spune că undeva este o urgenţă şi trebuie să merg acolo, atunci eu mă gândesc: ” Cum aş putea s-o fac?” Încerc să pun piciorul jos şi mă gândesc: ”Tu eşti Izvorul meu plin de putere şi ajutorul meu vine de la DOMNUL. Tu eşti Fântâna mea arteziană. Tu eşti tinereţea mea.” „Cei ce se încred în DOMNUL îşi înnoiesc  puterea; ei zboară ca vulturii, aleargă şi nu obosesc, umblă şi nu ostenesc.” DOAMNE Dumnezeule, aceasta este datoria mea, să merg. Sunt chemat la datorie; şi primul lucru care se întâmplă, ceva începe să gâlgâie în interiorul meu. 

 Cu câteva zile în urmă am avut la Topeka, Kansas, o adunare. Acolo era un predicator tânăr; unul din primii mei sponsori. Fratele Roy care este aici, îşi aminteşte de lucrul acesta. Acest predicator a fost prins sub un acoperiş care s-a prăbuşit asupra lui. El era pe moarte. Ficatul lui era crăpat, iar splina era deplasată. Tone de material căzuseră peste el . 

 Eram la micul dejun şi discutam cu soţia mea:” Ştii tu, dacă Isus ar fi aici, ştii ce ar fi făcut El? (Căci el m-a sprijinit în adunările mele). Eu cred acest Cuvânt şi el l-a ajutat pe Hristos”.. Apoi am continuat: ”Acesta este un truc al Satanei. Dacă Isus ar fi aici, atunci El şi-ar pune Mâinile Lui sfinte peste el şi el s-ar vindeca. Nu are nici o importantă că ficatul lui este crăpat, el s-ar face bine, pentru că Isus ar merge la el şi atunci tânărul ar şti cine este EL.  EL ar şti de chemarea lui.. 

 Scriptura a fost confirmată, legitimând în El însuşi faptul că El ştia cine este fără nici o umbră de îndoială. EL ar fi pus mâinile peste el spunând: ”Fiule, fii sănătos, ridică-te şi umblă.” Nu ar fi fost suficienţi diavoli în iad care ar putea să-l ucidă pe acest tânăr. El s-ar fi făcut bine.”

Dar apoi am continuat: ”Dar vezi dragă, El a fost Isus, Mâinile sfinte ale lui Dumnezeu. Eu sunt un păcătos, eu am fost născut prin instinct sexual. Tatăl meu şi mama mea, amândoi au fost păcătoşi, eu pur şi simplu nu sunt bun de nimic. ”

 Apoi am mai spus: „Dar ştii ceva: dacă DOMNUL mi-ar da o vedenie şi m-ar trimite acolo, atunci ar fi altfel. Eu m-aş duce acolo, aş pune mâinile peste el şi el s-ar scula din pat, dacă DOMNUL mi-ar da o vedenie.”Apoi am început să mă gândesc din nou: ”La urma urmei, chiar dacă aş primi vedenia, ce ar fi diferit? Nu ar fi tot aceleaşi mâini murdare puse peste el, acelaşi bărbat cu aceleaşi mâini murdare s-ar ruga pentru el?

 Dar m-am gândit din nou: „Eu sunt reprezentantul Lui. Atunci Dumnezeu nu mă vede pe mine, ceea ce sunt eu. Sângele Celui Neprihănit este acolo pe altar şi mijloceşte pentru mine. EL este totul pentru mine, El este rugăciunea mea, El este viaţa mea”. Mi-am zis: ”Singurul lucru pe care trebuie să-l fac, este să-mi pun mâinile mele peste el cu credinţă, căci eu primesc credinţă printr-o vedenie şi fără vedenie, aceiaşi credinţă ar avea acelaşi efect, căci eu mă recunosc că sunt un nimic, ci El este totul în toate pentru mine. EL este viaţa mea, El este Cel care m-a însărcinat. Pe mine nu m-a trimis nici o denominaţiune. EL m-a trimis. Aleluiah ! Eu voi merge acum în Numele Lui şi voi pune mâinile mele peste el.

 M-am dus şi mi-am pus mâinile peste acel tânăr şi chiar în seara aceea el a venit în adunare, sănătos şi vindecat în totalitate. Amin !   

 O, da El este Izvorul. Eu nu cunosc nici un alt izvor decât Sângele lui Isus. Eu sunt un om murdar, un renegat, toţi suntem la fel, dar înaintea lui Dumnezeu, suntem desăvârşiţi. ”Fiţi dar desăvârşiţi, după cum şi Tatăl vostru care este în ceruri este desăvârşit." Cum puteţi fi ? Prin faptul că un Om Desăvârşit ne reprezintă acolo. Acest Izvor este în fiecare zi proaspăt, şi care spală toate păcatele mele. Nu este ceva stătut, este proaspăt în fiecare zi. EL este Izvorul. 

În încheiere vreau să vă mai spun ceva: orice diferă sau este în afara de Acesta, este un puţ crăpat din care va curge în final tot ce pui în el. Dacă voi investiţi toată nădejdea voastră, tot timpul vostru şi toate celelalte într-un puţ stătut, despre care DOMNUL spune că sunt ”puţuri crăpate”, acestea vor lasă să curgă în final totul, indiferent ce puneţi în el. 

 EL este singura Cale spre adevăr, spre viaţă, spre bucuria şi pacea veşnică. EL este Singurul şi Singura Cale într-acolo . 

 Inepuizabilul Izvor de Viaţă este Isus Hristos. Şi cine este El? Cuvântul, Viaţa, Izvorul, ”Acelaşi, ieri, azi şi în veci.” Pentru adevăratul credincios, El este suprema lui bucurie şi viaţă. Suprema lui satisfacţie este în Hristos. Nici o pompare, nici o tragere în sus, nici o pedalare, nici o alăturare undeva, ci doar crezând şi odihnindu-se. Acesta este El pentru credincioşi. 

Ca şi părintele Avraam. El nu s-a necăjit, nu s-a agitat, nu s-a îngrijorat. El avea Cuvântul. S-a odihnit la pieptul lui EL ŞHADAI. Când Avraam era la vârstă de o sută de ani, Dumnezeu i-a apărut şi i-a spus: ”Eu Sunt Dumnezeul Cel Atotputernic”.. (cuvântul ebraic „EL SHADAI”, înseamnă: ”Cel la sânul căruia te hrăneşti”). Tu eşti bătrân şi nu ai putere, sprijineşte-te dar la pieptul Meu şi primeşte putere din acest Izvor”. Amin! Care a fost rezultatul acestei hrăniri?  Un trup nou. El a avut un copil de la Sara, iar cincizeci de ani mai târziu, a avut şapte fii de la o altă femeie. 

 O, EL ŞHADAI! Vechiul Testament ne arată ce a făcut El, iar Noul Testament ne arată ce va face El. Amin ! 

 Aş vrea să vă exemplific aceste lucruri. Odată eram în patrulare. Mulţi oameni de aici, din apropiere de Geogetown şi Milltown, ştiu că în munţi era un izvor. Era o fântână arteziană care aruncă jetul de apă până la un metru şi chiar doi metri în sus. În jurul acesteia se formase o fântână mare. Acolo creştea foarte multa mentă, cum îi spunem noi. Obişnuiam când îmi era sete să merg întotdeauna la acest izvor. Mă aşezam lângă izvor, beam doar din el şi aşteptam. 

 An după an încă veneam la acelaşi izvor. Nu înceta niciodată, vara sau iarna. Nu îngheţa. O fântână arteziană nu poate îngheţa. O, nu. Oricât de frig se făcea, izvorul acesta nu îngheţa. Puţul îngheaţă, puţin frig şi este de ajuns. Dar tot ce se mişcă, are viaţa în el, este mereu în mişcare. O fântână arteziană nu poate fi îngheţată. Nu contează cât de deprimat este duhul în jurul ei, aceasta fântână este vie întotdeauna. Este Viaţă în această fântână. 

 Când mergeam să beau din ea, o ce apă proaspătă era! Nu trebuia să-ţi faci griji dacă mai curge sau s-a oprit. Ea curgea tot timpul. Un fermier bătrân mi-a spus:” Bunicul meu a băut din acest izvor. Nu s-a micşorat, nici nu a scăzut de atunci, mai este acelaşi izvor care izvorăşte şi se revarsă în Râul Albastru. ( Blue River ). M-am gândit:   ”O, DOAMNE, ce loc plăcut ca să iei apă!" Făceam un ocol de vreo milă din drum ca să ajung la acel izvor, pentru că era aşa de minunat să beau de acolo. O, ce apă bună era! 

 Acum stau în deşertul Arizona şi încă mă mai gândesc la acel izvor. O, acel izvor minunat, dacă aş putea merge să mă întind lângă el! Aşa cum a spus şi David: ”O, dacă aş putea să mai bea odată apă din acel izvor! Dacă aş putea ajunge acolo!" 

 Într-o zi stăteam lângă izvor şi mi s-a întâmplat ceva nostim. I-am spus izvorului: "Ce te face să fii tot timpul aşa de fericit? Nu te-am văzut niciodată trist de când vin aici. Eu mi-aş dori să fiu şi eu mereu aşa de fericit ca tine. Nimic nu este trist în tine. Tot timpul sari şi eşti plin de bucurie, iarna şi vara, dacă este cald sau frig, oricum ar fi, întotdeauna eşti plin de bucurie, tu ţâşneşti, tu izvorăşti. Ce te face să fii astfel? Ce este aceasta? Este pentru că beau eu din tine?

„Nu.” Eu am continuat: ”Bine, poate din cauză că beau iepurii din tine şi asta îţi face plăcere . 

        ,,Nu. ” Am spus: ”Atunci, ce te face să ţâşneşti aşa de fericit? Cum de eşti plin de bucurie ? Pentru că, beau păsările din tine ?

        "Nu". "Atunci ce te face aşa plin de bucurie ?”

Doream să aflu. Dacă izvorul acesta ar fi putut vorbi, el mi-ar fi spus:

„Frate Branham, nu este din cauză că bei din apa mea, deşi eu apreciez asta, sau că beau păsările. Eu sunt la dispoziţia tuturor acelor care vor să bea. Singurul lucru care trebuie să-l faceţi, este să veniţi şi să beţi. Dar ceea ce mă face aşa de fericit nu este faptul că eu sunt cel care izvorăsc. Este ceva în mine care mă împinge. Ceva vine din interiorul meu şi ţâşneşte. 

 La fel este şi cu o viaţă duhovnicească deplină  cum a spus Isus: „Apa pe care o voi da Eu, va deveni un izvor care ţâşneşte spre Viaţa Veşnică. O fântână arteziană, un gheizer care se revarsă mereu. Indiferent dacă restul adunării este în sus sau în jos, voi sunteţi la izvor. 

 De ce să acceptaţi un sistem sau un puţ denominaţional, plin cu paraziţi şi toate celelalte, să beţi apa aceea stătută, când sunteţi invitaţi la un Izvor, la o Fântână arteziană? Mă gândesc la acel izvor cum ţâşnea, cum sărea, cum clipocea, râdea, se bucura şi glumea. Indiferent dacă era frig, sau ploaie, căldură sau secetă, când în toată regiunea era secetă, el ţâşnea ca întotdeauna. Pentru că era adânc înrădăcinat în stânca  de unde venea. 

 Oh, vreau să trăiesc la acest Şuvoi care ţâşneşte. Luaţi-vă toate sistemele făcute de oameni şi toate puţurile stătute dacă vreţi, dar eu vreau să vin la acest Izvor unde se revarsă 
plinătatea. EL este viaţa mea, El este Vindecătorul meu; El este Mântuitorul meu; El este Împăratul meu. Tot ce am nevoie găsesc în El. De ce să vreau să merg la altceva? Frate, soră, nu vreţi să veniţi în seara aceasta la acest izvor? Nu vreţi? Dacă nu sunteţi încă acolo, nu vreţi să acceptaţi în seara aceasta în timp ce ne plecăm capetele?
 Puţurile crăpate curg şi lasă să se infiltreze lumea, murdăria hambarelor şi a timpurilor trecute. De ce nu acceptaţi în seara aceasta acest Izvor, această sursă umplută cu sângele care a curs din venele lui Emanuel şi în care toate aceste lucruri nu se pot opri? Fie ca Dumnezeu să ne ajute în seara aceasta, în această ţară uscată şi însetată; aşa cum a spus proorocul: „EL este o Stâncă tare în timpul furtunii.” EL este izvorul. Nu vreţi să veniţi la El, hotărându-vă în inimile voastre în seara aceasta, în timp ce ne rugăm.

Scumpe Tată Ceresc, nu există alt izvor cum spune şi cântarea:       

        Nu cunosc nici un alt izvor

        Decât Sângele lui Isus. 

        Acolo am fost născut, acolo am crescut

        Acolo vreau să trăiesc, să mor şi să învii

        În prezenţa Lui,  DOAMNE, lasă-mă să fiu

        Eu nu cunosc alt izvor. 

Nici un crez, nici o iubire pentru altceva, decât Hristos, nici o altă carte decât Biblia, nici o altă bucurie decât în El . 

 O, Dumnezeule, dacă Tu Îl iei de la mine, nu mai contează cât de mult aş deţine din lumea aceasta, aş fi mort şi aş rătăci cu capul în mâini. Dacă-L iei de la mine, sunt pierdut, DOAMNE. Aş fi un nimic. Lasa-L dar, să fie în mine şi atunci luna decembrie va fi la fel de plăcută că şi luna mai. Atunci nu vor fi locuri fierbinţi şi uscate, chiar şi moartea nu mai are biruinţă. 

 Noi vrem să-L avem pe EL, Tată. Dăruieşte-ni-L în seara aceasta, fiecărui credincios de aici, peste măsură, în timp ce ei aşteaptă aceasta. Mulţi dintre ei trebuie să mai călătorească în seara aceasta pe străzi la întoarcerea acasă. Fie că ei să gândească astfel: „Eu trăiesc lângă acest Izvor.  Eu trăiesc acolo şi beau apă proaspătă de la El în fiecare ceas. ”

Şi dacă ei nu au primit încă aceasta, fie că ei să-L primească acum, ca ei să poată lua acest Izvor chiar acum. Îngăduie să se întâmple aşa, Tată! Şi acum, în timp ce stăm cu capetele plecate, dacă este cineva aici în seara aceasta, sau câţi vor să spună: „DOAMNE, adu-mă acum la Izvor. Eu nu am venit numai pentru a auzi, eu am venit să găsesc ceva. Eu am venit să Te găsesc pe Tine, DOAMNE. Eu am nevoie de Tine în seara aceasta. Vino acum în inima mea. Fă-o, DOAMNE,,? Dumnezeu să vă binecuvânteze. DOMNUL să binecuvânteze pe fiecare în parte. 

 Tată, Tu ai văzut mâinile care au fost ridicate aici în sală şi ale acelora care stau în camerele alăturate şi afară. TU i-ai văzut, Tată. Eu mă rog că Tu să le dai tot ce au nevoie. Poate ei au băut dintr-un puţ vechi, DOAMNE, la vreun popas unde un om a săpat un puţ care a fost contaminat cu tot felul de învăţaturi străine care tăgăduiesc Cuvântul. Eu mă rog, o, Dumnezeule, ca ei să vină în seara aceasta la El, care este Izvorul Vieţii. Îngăduie aceasta, Tată. Eu Ţi-i predau Ţie acum în Numele lui Isus . 

TU ne-ai spus: „Dacă veţi cere ceva în Numele Meu, vă va fi dat! DOAMNE, eu nu m-aş ruga dacă nu aş crede că se întâmplă. Atunci aş spune-o numai din obişnuinţă. Dar eu mă rog sincer pentru ei şi cred că Tu le vei da ce le-ai făgăduit Eu acum îi îndepărtez în seara aceasta de acele puţuri. Eu îi îndepărtez de la locul de unde au băut şi nu erau mulţumiţi şi îi îndrept spre Izvorul acesta. O fac în Numele lui Isus Hristos. Ei Îţi aparţin Ţie, DOAMNE. Lasă-i să bea din Tine, Apa vie, Izvorul cu apă vie. Eu mă rog în Numele lui Isus. Admite, aceasta DOAMNE în  Numele  lui  Isus. Amin ! 

 O, ce scump este acest Izvor. 

 Ce alb că zăpada mă face. 

 Eu nu cunosc un altul, 

 Decât Sângele lui Isus

 Ce mă spală de păcat ?

 Nimic altceva, decât Sângele lui Isus

 Ce mă face sănătos ?

 Nimic altceva, decât Sângele lui Isus

O, DOAMNE, vindecă-i pe oameni aceştia! DOAMNE, eu mă rog pentru aceasta în Numele lui Isus, ca Tu să o faci, Dumnezeule. TU cunoşti toate lucrurile. Eu nu cunosc nici un alt izvor, decât Sângele lui Isus. Gândiţi-vă la aceasta, nu cunosc nici un alt izvor. Eu nu doresc să cunosc altceva, decât pe El. Nimic altceva decât Sângele lui Isus.

 O, scump este acest Izvor. 

 Ce alb ca zăpada mă face

 Eu nu cunosc un altul

 Decât Sângele lui Isus 

 Să ne dăm mâinile unii altora, în timp ce cântăm încă o dată această cântare. Vă iubiţi unii pe alţii? Este cineva aici care are ceva împotriva celuilalt? Dacă da, atunci mergeţi acolo şi aduceţi-o în ordine. Faceţi-o. Să nu plecăm de aici cu aşa ceva. Voi aveţi acum posibilitatea să mergeţi şi să spuneţi: „Frate, soră, eu am spus ceva despre tine, am gândit ceva despre tine. Nu am vrut să fac asta. Iartă-mă.” Vedeţi, aşa se rezolva lucrurile. Haideţi să avem întotdeauna acest Izvor printre noi.

 Eu nu cunosc alt izvor

 Decât Sângele lui ISUS

 O, scump este Izvorul

 Ce alb că zăpada mă face.

Nu este El minunat? Nici un alt izvor. Noi nu vrem să ne contaminăm cu alte lucruri. Noi ne-am despărţit, am lăsat lumea în urmă. Noi nu mai vrem de loc din usturoiul Egiptului şi puţurile crăpate . Noi suntem în călătorie cu DOMNUL Isus. Stânca care a fost lovită. Amin!

 Mâncăm mana care vine de sus din ceruri, şi bem din Stâncă, hrănindu-ne cu hrana îngerilor. Amin!

 Să ne plecăm capetele şi să ne rugăm că Dumnezeu să vă binecuvinteze din belşug, pe fiecare dintre voi, ca harul şi mila Lui să fie toată săptămâna care vine cu voi. Şi dacă se întâmplă ca unul dintre voi să meargă după perdea, atunci gândiţi-vă că sunt numai câteva ore de somn şi odihnă până ne vom revedea. 

 Amintiţi-vă că: ”Noi cei care vom fi rămas în viaţă, nu o vom lua înaintea celor adormiţi. ”Trâmbiţa lui Dumnezeu, ultima trâmbiţă va răsuna. A şasea a răsunat deja şi această ultimă trâmbiţă, la fel ca şi ultima pecete va fi venirea DOMNULUI. ”Trâmbiţa va suna şi mai întâi vor învia cei morţi în HRISTOS.” Până atunci se odihnesc doar. 
 Dacă sunteţi răniţi, aduceţi-vă aminte :

 Ia Numele lui ISUS cu tine 

 Ca un scut pentru orice atac, 

 Şi când ispitele în juru-ţi se adună, 

 Respiră doar acest Sfânt Nume în rugăciune. 

 Gândiţi-vă, noi sperăm că vă vom revedea aici viitoarea duminică dimineaţă. Aduceţi bolnavii şi suferinzii cu voi. Eu mă voi ruga pentru voi, rugaţi-vă şi voi pentru mine. O veţi face ? Spuneţi: „Amin. ” Mă voi ruga pentru voi ca Dumnezeu să vă binecuvânteze

 O ce dulce Nume, Scump Nume

 Nădejdea pământului şi bucuria cerului

 Înaintea Numelui lui Isus se pleacă, 

 Căzând la pământ, la picioarele Lui

 Ca Împărat al împăraţilor, noi Îl vom încorona

 Când calea aici ne-om sfârşi. 

Este întotdeauna aşa de greu să plec de la voi, deşi eu ştiu că este insuportabil de cald. Dar este ceva deosebit. Să mai cântăm o strofă. Vreţi să o faceţi? Binecuvântată să fie legătura. Câţi cunosc cântarea aceasta veche? Cu mulţi ani în urmă am cântat-o des. 

 Eu m-am gândit în seara aceasta asupra faptului că, au mai rămas numai doi din sutele care au cântat cântarea aceasta atunci, aici în capelă, când ne-am dat mâinile unii altora. Binecuvântată să fie legătura. Pe mulţi dintre ei i-am îngropat aici în cimitir. Ei aşteaptă. Eu îi voi revedea. Eu îi văd din când în când într-o vedenie, atunci când privesc în spatele perdelei timpului. Ei sunt acolo. Să ne plecăm capetele, în timp ce noi cântăm:

Binecuvântată să fie legătura care ne uneşte. 

Inimile în dragostea creştină părtăşia

Este ca aceea de sus. 

 
Plecaţi-vă acum capetele! Ne doare inima când ne despărţim. Dar vom fi uniţi în inimă şi nădăjduim să ne întâlnim din nou. Cu capetele plecate, înmânez acum serviciul păstorului care va încheia cu rugăciune. Amin!

